3. การประกอบธุรกิจของแต่ละสายผลิตภัณฑ์

(1) ลักษณะของผลิตภัณฑ์

แผ่นพื้นสำเร็จรูประบบแผ่นพื้นท้องเรียบ ( SOLID PLANKS )

เป็นแผ่นคอนกรีตอัดแรงที่มีขนาดความหนา 5 ซม. กว้าง 35 ซม.
และยาวตามความต้องการของลูกค้าวางเรียงชิดกันตลอดความยาวคานของอาคารเมื่อเทคอนกรีตทับหน้า
( CONCRETE TOPPING ) บนแผ่นพื้นสำเร็จรูป จะได้พื้นอาคาร
ที่มีความแข็งแรงทนทานการใช้แผ่นพื้นสำเร็จรูปชนิดนี้จะทำให้การก่อสร้างรวดเร็ว
และประหยัดกว่าการก่อสร้างทั่วไป
ผลิตภัณฑ์ถูกออกแบบมาให้ดูสวยงามโดยไม่จำเป็นต้องฉาบปูนใต้ท้องแผ่นพื้นสำเร็จรูปหรือติดตั้งฝ้าเพดาน

แผ่นพื้นสำเร็จรูประบบแผ่นพื้นกลวง ( HOLLOW CORE SLAB )

เป็นแผ่นคอนกรีตอัดแรงกลวงที่มีขนาดความกว้าง 1.20 เมตร มีความหนาแตกต่างกันไป 5

ขนาด คือ 8, 12, 15, 20 และ 25 ซม.
สำหรับความยาวสามารถผลิตได้ตามความต้องการของลูกค้า

แผ่นพื้นสำเร็จรูปชนิดนี้ถูกออกแบบมาสำหรับใช้กับอาคารขนาดกลางและขนาดใหญ่ที่ต้องการ

รับน้ำหนักบรรทุกมาก

การจัดจำหน่าย

การจัดจำหน่ายแผ่นพื้นสำเร็จรูปทั้ง 2 ระบบ จะจัดจำหน่ายผ่านผู้แทนจำหน่ายของบริษัทฯ
และผู้ใช้ผลิตภัณฑ์โดยตรงนอกจากนี้บริษัทฯ
ได้ให้ความสำคัญในด้านการบริการโดยมีผู้เชี่ยวชาญให้คำปรึกษาเกี่ยวกับผลิตภัณฑ์ ผลิตสินค้าทุก ๆ
ความยาวที่ลูกค้าต้องการบริการจัดส่งสินค้าและบริการให้คำปรึกษาเกี่ยวกับการติดตั้งสินค้า

บล๊อคปูถนน ( PAVING BLOCK )

เป็นผลิตภัณฑ์คอนกรีตสำเร็จรูปผลิตจากเครื่องจักรทันสมัยที่ได้รับการถ่ายทอดเทคโนโลยีจากประเทศเยอรมัน
บล๊อคปูถนน ( PAVING BLOCK )เป็นผลิตภัณฑ์ที่ใช้กันแพร่หลายในปัจจุบัน อาทิเช่น ทางเท้าของ
กรุงเทพมหานครและโครงการบ้านจัดสรร ทางเดินและถนนบริเวณรอบบ้านหรืออาคาร

การจัดจำหน่าย :

เนื่องจากบริษัท เอเชี่ยน พร็อพเพอร์ตี้ ดีเวลลอปเม้นท์ จำกัด (มหาชน) (เดิมชื่อ บริษัท

พื้นสำเร็จรูป พีซีเอ็ม จำกัด ( มหาชน )) ได้สร้างช่องทางการจัดจำหน่ายพื้นสำเร็จรูประบบ

แผ่นพื้นท้องเรียบไว้เป็นที่เรียบร้อยแล้วดังนั้นการจัดจำหน่ายบล๊อคปูถนนจะเป็นการจำหน่าย

โดยช่องทางเดียวกับพื้นสำเร็จรูประบบแผ่นพื้นท้องเรียบ

คอนกรีตเสริมใยแก้ว(GLASS FIBRE REINFORCED CONCRETE-GRC )

GRC เป็นผลิตภัณฑ์คอนกรีตสำเร็จรูปอีกชนิดหนึ่ง ที่ผลิตขึ้นจากส่วนผสมของซีเมนต์
ทรายและใยแก้วชนิดพิเศษ
เป็นผลิตภัณฑ์ที่รู้จักและใช้กันแพร่หลายในประเทศเยอรมันนีและประเทศญี่ปุ่น GRC
เป็นผลิตภัณฑ์ที่มีน้ำหนักเบา และสามารถผลิตได้ตามความต้องการของสถาปนิกและวิศวกร ปัจจุบัน
GRC ได้ถูกนำไปใช้ในงานต่าง ๆ ดังนี้ :

  * งานวิศวกรรมโยธา ผนังกันเสียงทางด่วนมหานคร

  * งานวิศวกรรมโครงสร้าง ผนังอาคารภายนอกทุกชนิด

  * งานสถาปัตยกรรม งานประดับภายนอกอาคารที่ต้องการความ

  ละเอียดและความสวยงามเป็นพิเศษ

การจัดจำหน่าย :

เนื่องจาก GRC เป็นผลิตภัณฑ์ทดแทนการหล่อคอนกรีตในที่ และเหมาะกับงานสถาปัตยกรรมอย่างยิ่ง
ดังนั้นการจำหน่ายจะเป็นการแนะนำผลิตภัณฑ์ตรงกับความต้องการของสถาปนิก
และวิศวกรผู้ออกแบบเจ้าของโครงการ และผู้รับเหมาก่อสร้าง

ผลของฤดูกาลที่กระทบต่อการดำเนินธุรกิจของบริษัทฯ

ฤดูฝนจะเป็นฤดูที่มีผลกระทบต่อการดำเนินธุรกิจของบริษัทฯ บ้างเล็กน้อย เนื่องจาก

บริษัทฯ อยู่ในอุตสาหกรรมก่อสร้าง
จึงได้รับผลกระทบมาจากภาวะก่อสร้างที่โดยปกติจะได้รับผลกระทบจากฤดูฝน

สิทธิในการประกอบธุรกิจ

บัตรส่งเสริมการลงทุน

บริษัทฯ
ได้รับการส่งเสริมการลงทุนในกิจการผลิตพื้นคอนกรีตสำเร็จรูปสำหรับโรงงานที่จังหวัดนครราชสีมา
โดยบริษัทฯ จะได้รับสิทธิและประโยชน์ ดังนี้ :

1. ได้รับยกเว้นอากรขาเข้าสำหรับเครื่องจักร

2.
ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลา
8 ปี สิ้นสุดปี 2547

3.
ได้รับลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในตราร้อยละห้าสิบของอัตราปกติ
มีกำหนด 5 ปี นับจากปี 2547

  โดยมีเงื่อนไข :

  1. เครื่องจักรที่นำเข้า ต้องได้รับอนุมัติจากคณะกรรมการส่งเสริมการลงทุน

  2. ต้องดำเนินการ ภายในกำหนด 30 เดือน นับจากวันที่ 26 ธันวาคม 2538

  3. ต้องรายงานผลการดำเนินงานให้สำนักงานทราบทุกรอบปีภายในวันที่ 30

  มิถุนายน ของปีถัดไป

  4. ต้องดำเนินการตามสาระสำคัญของโครงการที่ได้รับการส่งเสริม ดังนี้ :

ชนิดผลิตภัณฑ์ : แผ่นพื้นคอนกรีตสำเร็จรูป

  ขนาดของกิจการ : มีกำลังผลิตปีละประมาณ 1,200,000 ตารางเมตร

  ( เวลาทำงาน 8 ชม. /วัน : 300 วัน / ปี )

  5. ต้องตั้งโรงงานในท้องที่จังหวัดนครราชสีมา ทั้งนี้ภายในระยะเวลา 15 ปี
  นับแต่วันเปิดดำเนินการจะย้ายโรงงานไปตั้งในท้องที่อื่นมิได้เว้นแต่จะได้รับอนุญาตจากคณะกรรมการ

(2) การตลาด และภาวะการแข่งขัน

  (ก) นโยบายและลักษณะการตลาดของผลิตภัณฑ์

  กลยุทธ์ในการแข่งขัน

บริษัทฯ ได้ควบคุมคุณภาพของสินค้าและการบริการให้เหนือว่าคู่แข่งขัน โดยสินค้า

ของบริษัทฯ เป็นที่รู้จักดีในกลุ่มลูกค้าผู้รับเหมา ซึ่งเป็นลูกค้ากลุ่มเป้าหมาย โดยบริษัทฯ

มีนโยบายราคาที่ปรับตามต้นทุนการผลิตและสามารถแข่งขันกับ ผู้ผลิตรายอื่นใน

ตลาดเดียวกันได้

- จุดแข็งของบริษัท เป็นผู้อยู่ในอุตสาหกรรมมานาน เป็นที่รู้จักและยอมรับในกลุ่มลูกค้า
ในเรื่องคุณภาพของสินค้าและบริการ

- จุดอ่อนของบริษัท ไม่ได้เป็นผู้ผลิตที่มีกลุ่ม/เครือบริษัท ที่ผลิตวัตถุดิบครบวงจร

ช่องทางการจัดจำหน่าย

  จากปัญหาเศรษฐกิจที่ตกต่ำและการขาดสภาพคล่องในตลาดเงินทำให้ธุรกิจส่วนหนึ่งประสบปัญหา
  บริษัทฯ จึงเน้นการขายตรงให้ผู้รับเหมา หรือผู้แทนจำหน่ายที่ขายให้กับ

  ผู้รับเหมางานราชการ ซึ่งเป็นกลุ่มลูกค้าที่ยังมีกำลังซื้อเหลืออยู่สัดส่วนการขายตรง :

  ผู้จำหน่าย ประมาณ 90 : 10 โดยบริษัทฯ มีหลักเกณฑ์หลักๆ ในการแต่งตั้งผู้จัด

  จำหน่ายดังนี้

1. มีศักยภาพและแนวโน้มในการขายสินค้าของบริษัทฯ โดยพิจารณาจากธุรกิจที่มีอยู่

2. มีฐานะทางการเงินที่เชื่อถือได้ โดยพิจารณาข้อมูลจากสถาบันการเงินประกอบด้วย

  ลักษณะของลูกค้า

  ลูกค้าส่วนใหญ่จะเป็นผู้รับเหมา หรือผู้แทนจำหน่ายที่ขายให้กับงานราชการ

บริษัทฯ ไม่มีการขายให้รายใดเกินกว่าร้อยละ 30 ของยอดขาย

  การกำหนดราคา

  บริษัทฯ มีการกำหนดราคาขายสำหรับกลุ่มเป้าหมายและให้ส่วนลดสำหรับลูกค้า

  ที่ซื้อสินค้าในปริมาณและเงื่อนไขที่บริษัทฯ กำหนดโดยมีมาตรฐานของสินค้าซึ่งถ้าเปรียบ

  เทียบราคาขายสุทธิกับคู่แข่งขันแล้วระดับราคาขายแผ่นพื้นท้องเรียบของบริษัทฯ จะใกล้

  เคียงกับคู่แข่งขัน

(ข) สภาพอุตสาหกรรมและการแข่งขัน

สภาพอุตสาหกรรม :

  ในช่วง 2-3 ปี ที่ผ่านมา
  ผู้ประกอบการจำนวนมากได้มีการนำระบบก่อสร้างสำเร็จรูปมาใช้ในโครงการแทนระบบใช้ไม้แบบและหล่อคอนกรีตแบบเดิมโดยมีทั้งการนำระบบก่อสร้างสำเร็จรูปอย่างเต็มรูปแบบ
  ซึ่งเป็นเทคโนโลยีการก่อสร้างที่ใช้การหล่อแบบส่วนต่าง ๆ
  ของอาคารหรือสิ่งก่อสร้างให้เป็นชิ้นส่วนสำเร็จรูป
  แล้วนำไปประกอบเป็นตัวอาคารที่สถานที่ก่อสร้าง ชิ้นส่วนที่หล่อได้แก่ ผนัง พื้น เสา คาน หลังคา
  บันได หรืออาจเป็นเพียงการใช้วัสดุก่อสร้างสำเร็จรูปมาทดแทนเพียงบางส่วน
  จากการตื่นตัวเรื่องการอนุรักษ์ป่าไม้ การรักษาสภาวะแวดล้อมให้ดีอยู่
  ตลอดจนการประหยัดพลังงานทำให้มีแนวโน้มให้เจ้าของโครงการหันไปใช้เทคโนโลยีการก่อสร้างที่เหมาะสมและมีการเลือกใช้วัสดุในแนวทางใหม่ๆ
  กล่าวคือใช้วัสดุที่มีน้ำหนักเบา การติดตั้งง่าย รวดเร็ว และสวยงาม ไม่สร้างมลภาวะ
  การใช้วัสดุก่อสร้างตามแนวดังกล่าวเป็นทางเลือกใหม่ของการใช้วัสดุก่อสร้างในอนาคตเพื่อลดต้นทุนการก่อสร้าง
  และทำการส่งมอบงานได้เร็วขึ้น
  พื้นสำเร็จรูปเป็นวัสดุก่อสร้างสำเร็จรูปที่ได้รับความนิยมใช้อย่างแพร่หลายในช่วงกว่าทศวรรษที่ผ่านมา
  การนำแผ่นพื้นสำเร็จรูปมาใช้ ทำให้การก่อสร้างทำได้สะดวก รวดเร็ว ประหยัดเวลา
  และประหยัดไม้แบบ นอกจากนี้ แผ่นพื้นซึ่งหล่อจากโรงงานย่อมได้มาตรฐานและมีความแข็งแรง
  ทำให้ผู้ประกอบการหันมาใช้แผ่นพื้นสำเร็จรูปแทนการหล่อในที่เพิ่มมากขึ้น

  บล๊อคปูถนนเป็นวัสดุก่อสร้างสำเร็จรูปอีกรูปแบบหนึ่งที่เพิ่มสีสันให้บริเวณบ้านได้อย่างดี
  มีรูปแบบและสีสันให้ลูกค้าสามารถเลือกนำไปตกแต่งปูเป็นลวดลายต่างๆ ตามความต้องการ การปู
  บล๊อค หรือการเปลี่ยนลวดลายทำได้ง่าย
  เหมาะสำหรับปูลานจอดรถหรือบริเวณทางเดินภายในบ้านแทนการเทคอนกรีต
  หรือใช้กระเบื้องปูพื้น ซึ่งมีความลื่นและแตกง่ายกว่า

  คอนกรีตเสริมใยแก้ว เป็นผลิตภัณฑ์ตกแต่งที่มีพื้นผิวเรียบสวยงาม สามารถทำเป็นรูปแบบต่างๆ ได้
  การติดตั้งรวดเร็ว มีน้ำหนักเบา เริ่มเป็นที่นิยม ใช้แทนงานปูนปั้นต่างๆ
  เนื่องจากชิ้นงานมีความเรียบร้อย สวยงาม น้ำหนักเบา และติดตั้งได้ง่ายกว่า

  ปัจจัยแห่งความสำเร็จของผู้ประกอบธุรกิจในอุตสาหกรรม KEY SUCCESS FACTORS

  ต้องเป็นผู้ผลิตที่ผลิตสินค้าได้มาตรฐาน และสะดวกรวดเร็วในการติดตั้ง
  ให้ประโยชน์ด้านต้นทุนและการส่งมอบงาน และมีความปลอดภัย

  โอกาส

  1.
  การตื่นตัวเรื่องการอนุรักษ์ทรัพยากรธรรมชาติและปัญหามลภาวะทำให้มีการนำเทคโนโลยีระบบก่อสร้างมาใช้แทนระบบไม้แบบ
  และ หล่อคอนกรีตในที่

  2. การตระหนักเรื่องความปลอดภัยให้มีการเลือกใช้วัสดุที่มีมาตรฐาน และง่ายต่อ
  การควบคุมในการทำงานเพื่อให้เกิดความปลอดภัย

  3. การใช้วัสดุก่อสร้างสำเร็จรูป ทำให้การควบคุมต้นทุน และ
  ระยะเวลาการทำงานเป็นประโยชน์ในทางที่ดีขึ้น
  และสามารถควบคุมให้เป็นไปตามแผนงานได้ง่าย และแน่นอนมากขึ้น

อุปสรรค

  1. จากปัญหาการตกต่ำของเศรษฐกิจตั้งแต่ ปี 2540
  และปัญหาสภาพคล่องในตลาดเงินที่มีผลต่อเนื่องมาถึงปี 2542
  ทำให้ผู้ประกอบการในธุรกิจอสังหาริมทรัพย์ประสบปัญหาเรื่องสภาพคล่อง และการหาแหล่งเงินทุน
  จนต้องชลอโครงการหรือหยุดโครงการไปส่วนหนึ่ง และถึงแม้ว่าในปี 2543
  จะไม่มีปัญหาด้านสภาพคล่องในตลาดเงินแต่สถาบันการเงินยังมีความเข้มงวดในการปล่อยสินเชื่อ
  จึงทำให้ธุรกิจอสังหาริมทรัพย์ และก่อสร้างยังประสพกับปัญหาอยู่
  ซึ่งได้ส่งผลกระทบต่อตลาดวัสดุก่อสร้างด้วย

  2. วัสดุและเทคโนโลยีการก่อสร้าง มีหลายอย่างที่สามารถทดแทนกันได้

  แนวโน้มการเติบโตของอุตสาหกรรม

  จากปัญหาวิกฤตเศรษฐกิจที่ประเทศไทยประสบในปีที่ผ่านมา การลดงบประมาณการชลอ
  หรือหยุดโครงการของภาครัฐและเอกชน ทำให้อุตสาหกรรมการใช้วัสดุก่อสร้างสำเร็จรูป
  ลดลงมาอย่างต่อเนื่องตั้งแต่ปี 2540 เมื่อพิจารณาจากสภาวะเศรษฐกิจที่เริ่มฟื้นตัวขึ้นในปี 2543
  คาดว่าในปี 2544 นี้แนวโน้มจะดีขึ้นเมื่อเปรียบเทียบกับปีที่ผ่านมา

  จำนวนและขนาดคู่แข่ง

  พื้นสำเร็จรูปแผ่นท้องเรียบจะมีคู่แข่งในตลาดจำนวนมากราย
  โดยบริษัทคู่แข่งรายสำคัญยังมีขนาดเล็กกว่า บมจ.พื้นสำเร็จรูป
  พีซีเอ็มทำให้บริษัทมีศักยภาพที่ดีกว่าคู่แข่ง

  บล๊อคปูถนน และคอนกรีตเสริมใยแก้ว จะมีคู่แข่งในตลาดน้อยราย โดยบริษัทคู่แข่งมีขนาดใหญ่กว่า
  บมจ.พื้นสำเร็จรูป พีซีเอ็ม

  ส่วนแบ่งการตลาด

  บริษัทฯ มีส่วนแบ่งตลาดอยู่ประมาณ 40 % ของพื้นสำเร็จรูปแผ่นท้องเรียบ

  การเข้ามาของคู่แข่งขันรายใหม่ทำได้ไม่ยาก หากมีเทคโนโลยี และเงินทุน จึงทำให้ผู้ซื้อ

  มีโอกาสในการต่อรองกับผู้ขายมากมีความเป็นไปได้ที่จะมีสินค้าทดแทนเช่นการก่อสร้าง
  โดยใช้ระบบหล่อในที่ หน้างาน

 สภาพการแข่งขัน

  แนวโน้มการใช้วัสดุก่อสร้างสำเร็จรูปที่ลดลงเนื่องมาจากปัญหาการตกต่ำของเศรษฐกิจ
  และการขาดสภาพคล่องในตลาดเงิน ทำให้มีการแข่งขันด้านราคาที่เพิ่มมากขึ้น
  เนื่องจากกลุ่มลูกค้าที่ยังมีศักยภาพในการซื้อของจะเป็นงานโครงการของราชการเป็นส่วนใหญ่
  และจากการที่อุปทานมีมากกว่าอุปสงค์ ทำให้ผู้จำหน่ายส่วนใหญ่ใช้กลยุทธ์ด้านราคาเป็นหลัก
  เนื่องจากจะทำให้ผู้ซื้อได้ประโยชน์ด้านต้นทุนเพื่อการแข่งขันในสภาวะเศรษฐกิจปัจจุบัน

(3) การจัดหาผลิตภัณฑ์เพื่อจำหน่าย

ขณะนี้บริษัท มีโรงงานเพื่อผลิตสินค้าตามรายละเอียดดังนี้

สินค้า สถานที่ตั้ง กำลังผลิต/เดือน

1.  แผ่นพื้นท้องเรียบ คลอง 8 ลำลูกกา 120,000 ตรม.

2.  แผ่นพื้นท้องเรียบ นครราชสีมา 30,000 ตรม.

    (หยุดการดำเนินการ)

3.  แผ่นพื้นกลวง คลอง 8 ลำลูกกา 30,000 ตรม.

4.  บล็อคปูถนน คลอง 8 ลำลูกกา 1,000 ตัน

5.  คอนกรีตเสริมใยแก้ว คลอง 8 ลำลูกกา 50,000 กก.

  ผลกระทบต่อสิ่งแวดล้อม

  เนื่องจากสินค้าที่บริษัทฯ ผลิตเป็นวัสดุก่อสร้างที่ผลิตจากคอนกรีต
  กระบวนการผลิตจึงไม่ซับซ้อนและไม่มีการใช้วัตถุดิบที่มีพิษ
  โดยกระบวนการผลิตวัตถุดิบจะถูกส่งจาก SILO เข้าเครื่องผสมทางท่อ
  และผลิตภัณฑ์อยู่ภายใต้การดูแลของ สมอ. กระทรวงอุตสาหกรรม
  ของที่เหลือจากกระบวนการผลิตสามารถขายเพื่อนำไปใช้งานต่อได้

  วัตถุดิบและผู้จำหน่ายวัตถุดิบ

วัตถุดิบหลักของบริษัทฯ ได้แก่ ปูนซิเมนต์, PC. Wire, หินและทราย ซึ่งผู้จำหน่าย

อยู่ภายในประเทศทั้งสิ้น และมีผู้จำหน่ายมากรายเพียงพอที่จะทำให้เกิดการแข่งขันกันใน

เรื่องราคา บริษัทฯ จึงมีความเสี่ยงในเรื่องของวัตถุดิบน้อยมาก รวมทั้งเทคโนโลยีการผลิต

ซึ่งพัฒนามาจนถึงจุดที่ไม่สามารถจะเปลี่ยนแปลงอะไรได้มากกว่านี้อีกแล้ว

APTF.DOC